**Ugovor**

o isporuci roba

**I UGOVORNE STRANE**

**KJP „ZOI'84“ OCS d.o.o. Sarajevo**

Sjedište: Alipašina bb, 71000 Sarajevo

Koga zastupa direktor mr.sci. Nevres Alispahić

Identifikacijski broj: 4200347000004

(u daljem tekstu: Kupac)

i

**SUPERSNOW S.A.**

Sjedište: KS.A.Siudy 11,34-436 Maniowy

Koga zastupa direktor IIona Piszczek

Identifikacijski broj: 122561586

Transakcijski broj banke, ime i sjedište banke: mBank S.A.ODDZIAL KORPORACING, ul.PRAZMOWSKIEGO 11, NOWY, POLJSKA, PL88114020750000218483001002

(u daljem tekstu: Prodavac)

**II PREDMET UGOVORA**

**Član 1.**

Predmet ovog Ugovora jenabavka dodatne opreme za sistem osnježenja na Bjelašniciprema tenderskoj dokumentaciji broj: 3753/18 od 11.12.2018. godine i ponudi Prodavca, od 04.01.2018. godine, koji su u prilogu ovog Ugovora i čine njegov sastavni dio.

**III OBAVEZE PRODAVCA**

**Član 2.**

Prodavac se obavezuje da:

1. izvrši isporuku i ugradnju robe na osnovu narudžbe koja je odobrena od strane Kupca u toku provedbe predmetne javne nabavke;
2. isporuku predmeta Ugovora izvrši na adresu Kupca OJ Bjelašnica u roku od 15 (petnaest) radnih dana od dana potpisa ugovora;
3. robu isporučiti u originalnom pakovanju, propisno upakovanu, kako bi se smanjila mogućnost oštećenja prilikom transporta;
4. isporučenu robu koja nije u skladu sa traženom, koja ima oštećenja ili vidljive nedostatke ili odstupa od tražene, zamijeni ispravnom u roku od 3 (tri) dana od dana prijema reklamacije Kupca;
5. osigura deklaraciju na svakom pojedinačnom pakovanju (komadu) isporučene robe koja će biti ovjerena od strane Prodavca;
6. za ugrađene dijelove dati garanciju u skladu sa propisima proizvođača, a na izvršene usluge 12 mjeseci od dana izvršenja iste;
7. prilikom ugradnje koristiti nove i nekorištene dijelove kompatibilne sa opremom u koje se ugrađuju, koji obezbjeđuju sigurno i optimalno korištenje opreme i koji su preporučeni od strane proizvođača opreme;
8. otvoriti radni nalog za svaku uslugu koji će da sadrži: opis servisne usluge, podatke o opremi, količinu ugrađenih dijelova, pojedinačne cijene dijelova i ukupnu cijenu za izvršeni servis vrijeme i datum početka i završetka usluge servisa. Ovaj radni nalog će biti sastavni dio svakog računa. Radni nalog mora biti potpisan punim imenom i prezimenom od strane predstavnika Kupca;
9. pridržavati se cijene usluge i dijelova ponuđenih po ponudi, kao i normativa za zamjenu dijelova propisanih od strane proizvođača opreme,
10. ispostavi izvještaj o izvršenoj isporuci i usluzi.

**IV CIJENA I NAČIN PLAĆANJA**

**Član 3.**

(1) Ugovor se zaključuje sa ukupnom vrijednosti u iznosu od **112.235,42 KM** (Slovima: jednastotinadvaenaesthiljadadvijestotinetridesetpet i 42/100 konvertibilnih maraka) bez uključenog PDV-a ili protuvrijednosti **57.385,06 EUR** (Slovima: pedesetsedamhiljadatristotineosamdesetpet i 06/100 eura).

(2) Roba iz člana 1. ovog Ugovora će se plaćati prema utvrđenim jediničnim cijenama bez uključenog PDV-a, iz ponude Prodavca od 04.01.2018. godine koje se neće mjenjati u periodu trajanja ovog Ugovora .

(3) U cijenu su uračunati svi troškovi Prodvaca u realizaciji ovog Ugovora uključujući i troškove ugradnje, prevoza i izlaska na teren.

**Član 4.**

(1) Kupac će plaćanje ugovorene usluge izvršiti najkasnije 30 dana od dana isporuke i izvršenja usluge i ispostavljanja računa, a na osnovu dokumenta kojim je potvrđeno izvršenje predmetne usluge.

(2) Prodavac ispostavlja račun po isporuci i izvršenju usluge, sa navođenjem vrste pruženih usluga i zamjenjenim rezervnim dijelom i dostavlja ga na plaćanje, sa priloženim radnim nalogom, potpisanim od strane predstavnika Kupca koji je izvršio prijem, čime potvrđuje da je usluga izvršena. Ugradnja treba da se obavi stručno, kvalitetno, u skladu sa dobrim poslovnim običajima, pravilima i standardima struke.

(3) Mjesto isporuke i izvršenja usluga je Bjelašnica.

(4) Ukoliko usluge nisu izvršene na ugovoren način, odnosno imaju vidljive mane, predstavnik Kupca dužan je da odbije prijem usluga i odmah u pisanoj formi obavjesti Prodavca, a u hitnim slučajevima usmeno i zahtjeva ponovno izvršenje usluga. Ako se nakom primopredaje pokaže neki nedostatak koji nije vidljiv. Kupaca je dužan da o tom nedostatku bez odlaganja obavjesti Prodavca i može zahtijevati ponovno izvršenje usluga, najkasnije narednog dana od dana prijema reklamacije.

(5) Ukoliko Prodavac ne bude na ugovoreni način i u ugovorenom roku izvršio sve ugovorene obaveze, dužan je Kupcu platiti na ime ugovorene kazne penale od 1 ‰ (jedan promil) od ugovorene cijene usluga, za svaki dan prekoračenja roka izvršenja usluge, a najviše 5 % od ugovorenog iznosa. Obaveza plaćanja ugovorene kazne utvrđuje se prilikom konačnog obračuna.

(6) Kupac neće naplatiti ugovorenu kaznu ukoliko je do kašnjenja došlo usljed više sile. Pod višom silom se podrazumjeva slučaj kada ispunjenje obaveze postane nemoguće zbog vanrednih vanjskih događaja na koje Prodavac nije mogao uticati niti ih predvidjeti

(7) Plaćanje ugovorene kazne (penala) ne oslobađa prodavca od njegovih obaveza da pruži usluge, niti ga oslobađa od nekih drugih obaveza i odgovornosti po ovom Ugovoru.

**Član 5.**

O eventualnim nedostacima u količini i kvalitetu predmetne nabavke Kupac će Prodavca izvjestiti odmah, a najkasnije u roku od 3 (tri) dana od dana prijema isporuke/ugradnje.

**Član 6.**

Za koordinaciju operativnih aktivnosti na realizaciji ovog Ugovora na način i u ugovorenim rokovima, imenuju se:

* za Kupca: Adis Musinovic,
* za Prodavca: Robert Zawadzki.

**V STUPANJE NA SNAGU I RJEŠAVANJE SPOROVA**

**Član 7.**

Ovaj Ugovor stupa na snagu danom obostranog potpisivanja od strane ovlaštenih lica ugovornih strana.

**Član 8.**

Svaka od ugovornih strana može pokrenuti postupak raskida Ugovora ako druga strana ne izvršava preuzete utvrđene obaveze, uz otkazni rok od 15 (petnaest) dana.

**Član 9.**

Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom ugovara se nadležnost Suda opšte stvarne nadležnosti u Sarajevu.

**VI OSTALE ODREDBE**

**Član 10.**

Prodavac nema pravo da u svrhu izvršenja ovog Ugovora zapošljava, fizičke ili pravne osobe koje su bile uključene u pripremu tenderske dokumentacije, ili su bile u svojstvu članova Komisije za javne nabavke, najmanje šest mjeseci po stupanju na snagu istog.

**Član 11**.

Za sve što nije regulisano ovim Ugovorom primjenjivaće se odredbe propisa o obligacionim odnosima u Bosni i Hercegovini.

**Član 12.**

Punovažne i obavezujuće su samo one izmjene i dopune ovog Ugovora koje su ugovorne strane sačinile sporazumno i u pisanoj formi.

**Član 13.**

Ovaj Ugovor je sačinjen u 4 (četiri) istovjetna primjerka od kojih svaka sporazumna strana zadržava po 2 (dva) primjerka.

|  |  |  |
| --- | --- | --- |
| **Za Prodavca** |  | **Za Kupca** |
| IIona Piszczek, direktor |  | mr.sci Nevres Alispahic, direktor |
| Datum: \_\_\_\_\_\_\_\_\_2019. godine  Broj: |  | Datum: 31.01.2019. godine  Broj: 345/19 |